
BUREAU VERITAS




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; e-mail: obshtina@burgas.bg

ДО

ОБЩИНСКИ СЪВЕТ

БУРГАС

Д О К Л А Д Н А  З А П И С К А

ОТ ДИМИТЪР НИКОЛОВ НИКОЛОВ

КМЕТ НА ОБЩИНА БУРГАС

ОТНОСНО: Продажба на недвижим имот, частна общинска собственост, представляващ ПИ с идентификатор 07079.620.322 по КК на гр.Бургас, по реда на чл. 35, ал. 3 от ЗОС


УВАЖАЕМИ ОБЩИНСКИ СЪВЕТНИЦИ,


В Община Бургас е постъпило Заявление с вх. №70-00-2255/30.03.2016г. от Иван Петков Иванов – собственик на ЕТ „Авто Иванов – Иван Иванов“, с искане за закупуване на поземлен имот (ПИ) с идентификатор 07079.620.322 по Кадастралната карта (КК) на гр. Бургас, в който притежава законно построена масивна едноетажна сграда с идентификатор 07079.620.322.1, със застроена площ 90 кв.м, ведно с платено право на строеж върху общинска земя. 

Община Бургас е собственик на урегулиран поземлен имот (УПИ) V, целият с площ 115 кв. м в кв. 1 по ПУП-ПРЗ на ж.к. “Братя Миладинови“, гр. Бургас, отреден „за КОО“, с административен адрес: гр. Бургас, бул. Стефан Стамболов, актуван с акт №8546/03.10.2016г. за частна общинска собственост, отразен в КК на гр. Бургас като ПИ с идентификатор 07079.620.322, целият с площ 113 кв. м.

С договор от 19.01.2011г., вписан с дело №95, том 2, вх.рег.№549 от 28.01.2011г. в Служба по вписванията – гр. Бургас, Община Бургас е учредила на ЕТ „Авто Иванов – Иван Иванов“ безвъзмездно, безсрочно право на строеж върху общинска земя за обект „Диагностичен пункт за двигатели за леки автомобили“, представляващ едноетажна сграда с идентификатор 07079.620.322.1, със застроена площ 90 кв. м по КК на гр. Бургас.
Съгласно чл.35, ал.3 от ЗОС, продажба на земя - частна общинска собственост, се извършва само на физически или юридически лица, собственици на законно построена сграда в общински поземлен имот, от Кмета на общината, без публичен търг или публично оповестен конкурс, по пазарна оценка, след решение на Общинския съвет. 

Видно от приложен градоустройствен анализ, УПИ V в кв.1 по ПУП-ПРЗ на ж.к. “Братя Миладинови“, гр. Бургас, отреден „за КОО“, е със следните допустими показатели за застрояване за устройствена зона „Соп“, както следва: Височина до 4,50 м (1 етаж), Плътност до 65,50%, Кинт до 1 и Озеленяване минимум 20%.

В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е изготвена от оценител на имоти, пазарна оценка на УПИ V, целият с площ 115 кв. м в кв. 1 по плана на ж.к. “Братя Миладинови“, гр. Бургас, с приспадане на платеното право на строеж за 67,00 кв. м, определена в размер на 46 700 (четиридесет и шест хиляди и седемстотин) лева, без ДДС. Оценката е съобразена с предвижданията на действащия ПУП-ПРЗ и е отчетена потенциалната възможност за застрояване в посочената устройствена зона и предвидените за нея показатели.
Данъчната оценка на имота, предмет на продажбата е 2 873,50 (две хиляди осемстотин седемдесет и три лева и петдесет стотинки) лева.

Имотът, предмет на разпореждане, е включен в Раздел ІІ т. 2 „Продажби по реда на чл. 35, ал. 3 от ЗОС, за които има подадени искания“, на Програмата за управление и разпореждане с общинската собственост на Община Бургас за 2017г., приета с Решение по т. 2 от дневния ред на проведеното на 31.01.2017г. заседание на Общински съвет – Бургас (Протокол №23).


Предвид изложеното и на основание правомощията ми по чл.60, ал.1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет - Бургас и като взех предвид Решение на комисията, назначена с моя Заповед №2710/30.09.2016г., прието с протокол от 11.10.2016г., което възприемам изцяло, предлагам Общински съвет – Бургас на основание чл. 21, ал. 1, т. 8 от Закона за местното самоуправление и местната администрация, чл. 35, ал. 3 от Закона за общинската собственост и във връзка с чл.39, ал.1 от Наредбата за реда за придобиване, управление и разпореждане с общински имоти и вещи (НРПУРОИВ), приета от Общински съвет – Бургас, да вземе следното
Р Е Ш Е Н И Е :


Да се продаде на ЕТ „Авто Иванов – Иван Иванов“, с ЕИК 102068257, регистриран с фирмено дело №956/1995г., вписан в търговския регистър, със седалище и адрес на управление: гр. Бургас, ж.к. “Братя Миладинови“ бл. 92, вх. А, ет. 5, ап. 10, представляван от Иван Петков Иванов  – собственик, с ЕГН *** и постоянен адрес: гр. Бургас, ж.к. “Братя Миладинови“***, недвижим имот, актуван с Акт №8546/03.10.2016г. за частна общинска собственост, представляващ урегулиран поземлен имот (УПИ) V (пет римско) в кв.1 (едно), целият с площ 115 (сто и петнадесет) кв. м, отреден „за КОО“ по действащия ПУП-ПРЗ на ж.к. “Братя Миладинови“, гр. Бургас, при граници: северозапад – УПИ І; североизток – бул. „Стефан Стамболов“; югоизток – улица - тупик; югозапад – улица - тупик, съответстващ на поземлен имот (ПИ) с идентификатор 07079.620.322 (нула седем нула седем девет точка шест две нула точка три две две) по одобрени Кадастрална карта и кадастрални регистри (КККР) на гр. Бургас, целият с площ 113 (сто и тринадесет) кв. м, при съседи: 07079.620.59, 07079.620.344, за сумата от 46 700 (четиридесет и шест хиляди и седемстотин) лева, без ДДС.
Приложение: Заявление вх.№70-00-2255/30.03.2016г. в Община Бургас; Акт №8546/03.10.2016г. за частна общинска собственост; Договор за отстъпено право на строеж от 19.01.2011г.; Скица на ПИ №15-467489-26.09.2016г., издадена от СГКК-Бургас; Скица на сграда №15-123565-16.03.2016г., издадена от СГКК-Бургас; Комбинирана скица-извадка №92/19.05.2016г., издадена от Община Бургас; Градоустройствен анализ по ПУП-ПРЗ; Протокол от 11.10.2016г. на комисия, назначена от Кмета на Община Бургас; удостоверение за данъчна оценка; експертна пазарна оценка от лицензиран оценител.

ДИМИТЪР НИКОЛОВ
Кмет на Община Бургас

Съгласували:
ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

ИНЖ. МИНКА ЧАУШЕВА, Началник-отдел ОС 

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: инж. Райна Димова, Ст. експерт в дирекция УОС
